Lolland-Falsters Stifts-Tidende, 1844-10-17
Næstforegaaende No af dette Blad (122) indeholder under "Forlangt indrykket et lidet Product, der er et mærkeligt Exempel paa en i vor Tid vistnok mageløs Dristighed; Skade at Forfatteren er anonym, da det ellers ogsaa havde været et Exempel paa den sjeldne Dyd, personligt Mod. Productets Jndhold er nemlig den aabenbareste Usandhed, og Forf. maa altsaa antages enten forsætlig at lyve, eller at skrive offentlig om en Gjenstand uden at indhente de til et saadant Skriveri nødvendige Oplysninger, som saare let kunde erholdes. Han siger og gjentager, at Udkast til Petitioner paa en hemmelighedsfuld Maade omsendes fra Sogn til Sogn, og advarer faderligt mod Alt, hvad der søger Mørket. Hertil maa bemærkes: De vigtigste af disse Petitioner have først – i Alt Væsentligt overeensstemmende med de nu omsendte Udkast - været trykte i det af J. A. Hansen udgivne Blad Almuevennen;" nemlig Petitionen om det frie Hartkorns lige Beskatning med det ufrie i No. 20 (15de Mai d. A.), om Forandring i Tiendeafgivtens Adelse i No 21, om Fæste- og Leiegodsets Overgang til at blive Selveiendom eller Arvefæste i No. 22 og 23 og om almindelig Værnepligt i No. 23. Derefter bleve disse 4 Andragender oplæste og drøftede i en særdeles talrig Forsamling af Falsters Landboforening den 28de Mai, og en udførlig Beretning om disse Forhandlinger meddeelt i Stiftstidenden, No. 65, 67 og 68 og derfra optaget i Almuevennen" No 26 og 27. Efterat Petitioner om de samme Anliggender med flere Tusinde Underskrifter vare indkomne til Stænder, forsamlingen i Viborg, og næsten alle Danmarks offentlige Blade havde omtalt de derved foranledigede Discussioner, bleve de atter bragte paa Bane i Falsters Landboforening den 27de August, hvor det tillige blev vedtaget at indgaae til den forestaaende Stænderforsamling med tvende langt mindre indgribende Andragender: om Fritagelse for Pligtarbeide ved Kirkernes Reparation og om Forandring af Lovgivningen om ulovligt Krohold. Ved dette Møde blev det endelig besluttet, at samtlige 6 Petitioner skulde trykkes for Foreningens Regning og et Exemplar af hver sendes til hvert Sogn saavel i Falster som Lolland. Ogsaa denne Beslutning blev offentliggjort i Lollands Falsters Stiftstidende" No 114 og i Almuevennen, No 47, og saavel i disse, som i de ovenfor nævnte Beretninger, blev det udtrykkelig angivet, hvem der proponerede ethvert enkelt Andragende. Vi spørge nu, hvorledes en større Offentlighed, en meere aaben Fremfærd, var mulig eller tænkelig, og om der ikke hører en mageløs Dristighed til at byde et oplyst Publicum saadanne Paastande, at disse Petitioner søge Mørket" og fremsendes paa en hemmelighedsfuld Maade." Hvad er det nu der søger Mørket, er det ikke den anonyme Jndsenders Beretning om, hvad en anonym Formand i et anonymt Sogneforstanderskab har gjort og sagt, Alt hvad her er anført, er saa bekiendte Ting, at denne Belysning neppe var nødvendig til at gjøre hiin Advarsel imod Petitionerne uvirksom og magtesløs paa Grund af den Maade, hvorpaa de fremsendes behøver man sandelig ikke "med Mistro at ansee dem." Underligt klinger det, at den ængstelige Formand dog meente, at fornuftige og rettænkende Mænd kunne underskrive Petitioner, der indeholde ufornuftige Andragender og adskillige Usandheder" naar det kun skeer efter alvorlig Prøvelse. Nei, hæderlige Bondemænd, finde J efter alvorlig Prøvelse og Raadførsel med Mænd, som fortjene Eders Tillid, at de Petioner, der forelægges Eder til Underskrift, ere ufornuftige og urimelige, da skulle J slet ikke underskrive dem; men deele J de Ønsker, som der udtales, føle J det Tryk, som derved søges afhjulpet, og finde J de Grunde, som derfor anføres, rigtige, de Midler som foreslaaes, billige og retfærdige - da skriver trøstig under uden at lade Eder afskrække ved Trudsler eller Advarsler af dem, som af Standsfordomme ivre mod ethvert Fremskridt, som af blind Vedhængen ved det Gamle afskye alt Nyt, som af Egennytte stræbe ved ethvert Middel at holde Eder nede for selv at blive oppe; og husker paa, at Eders sande Venner og oprigtige Forsvarere i Stænderforsamlingen have mange og mægtige Modstandere at bekæmpe, og derfor behøve al den Bistand, J kunne yde dem, ved Petitioner med talrige Underskrifter.